CELEX: 32014H0881
Language: mt
Date: 2014-11-18 00:00:00
Title: 2014/881/UE: Rakkomandazzjoni tal-Kummissjoni tat- 18 ta' Novembru 2014 dwar il-proċedura li għandha tintuża għall-wiri tal-livell ta' konformità tal-linji ferrovjarji eżistenti mal-parametri bażiċi tal-ispeċifikazzjonijiet tekniċi għall-interoperabbiltà

12.12.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 356/520
            
         
      RAKKOMANDAZZJONI TAL-KUMMISSJONI
      tat-18 ta' Novembru 2014
      dwar il-proċedura li għandha tintuża għall-wiri tal-livell ta' konformità tal-linji ferrovjarji eżistenti mal-parametri bażiċi tal-ispeċifikazzjonijiet tekniċi għall-interoperabbiltà
      
         (2014/881/UE)
      
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea, u b'mod partikolari l-Artikolu 292 tiegħu,
      Wara li kkunsidrat id-Direttiva 2008/57/KE tal-Parlament Ewropew u tal-Kunsill tas-17 ta' Ġunju 2008 dwar l-interoperabilità tas-sistema ferrovjarja fil-Komunità (1), u b'mod partikolari l-Artikolu 30(1) tagħha,
      Billi:
      
                  (1)
               
               
                  Skont it-Taqsima 7.3.4 tal-Anness tar-Regolament tal-Kummissjoni (UE) Nru 1299/2014 (2) (INF TSI) u t-Taqsima 7.3.4 tal-Anness tar-Regolament tal-Kummissjoni (UE) Nru 1301/2014 (3) (ENE TSI), għal linji ferrovjarji eżistenti li mhuma soġġetti għal ebda proġett ta' tiġdid jew immodernizzar, il-wiri tal-livell ta' konformità ta' dawn il-linji mal-parametri bażiċi tal-ispeċifikazzjonijiet tekniċi għall-interoperabbiltà (TSIs) huwa volontarju. Bl-istess mod, għal-linji eżistenti li huma suġġetti għal proġetti li ma jimplikawx proċedura ta' verifika “KE”, il-wiri tal-livell tal-konformità ta' dawn il-linji mal-parametri bażiċi tal-ispeċifikazzjonijiet tekniċi għall-interoperabbiltà (TSIs) għandhom ukoll ikunu volontarji
               
            
                  (2)
               
               
                  L-amministratur infrastrutturali għandu jkun jista', fuq bażi volontarja, jikkompleta r-reġistru tal-infrastruttura b'informazzjoni dwar il-livell tal-konformità tal-linji eżistenti mal-parametri bażiċi tat-TSIs. Għandu jkun rakkomandat li tintuża proċedura standard għall-wiri tal-livell ta' konformità mal-parametri bażiċi tat-TSIs.
               
            
                  (3)
               
               
                  L-Anness mar-Rakkomandazzjoni tal-Kummissjoni 2011/622/UE (4) jirreferi għall-verżjonijiet preċedenti tal-INF u ENE TSIs u għalhekk għandu jiġi aġġornat.
               
            
                  (4)
               
               
                  Għal raġunijiet ta' ċarezza u simplifikazzjoni, hu preferibbli li tiġi ssostitwita r-Rakkomandazzjoni Nru 2011/622/UE b'din ir-Rakkomandazzjoni tal-Kummissjoni.
               
            
                  (5)
               
               
                  Wara li jiġi kkonsultat il-Kumitat imsemmi fl-Artikolu 29 tad-Direttiva 2008/57/KE,
               
            ADOTTAT DIN IR-RAKKOMANDAZZJONI:
      
                  1.
               
               
                  Il-proċedura stipulata fl-Anness għandha tintuża għall-wiri tal-livell ta' konformità tal-linji tal-ferrovija eżistenti mal-parametri bażiċi tal-ispeċifikazzjonijiet tekniċi għall-interoperabbiltà.
               
            
                  2.
               
               
                  Din ir-Rakkomandazzjoni tissostitwixxi r-Rakkomandazzjoni 2011/622/UE.
               
            
         Magħmul fi Brussell, it-18 ta' Novembru 2014.
         
            
               Għall-Kummissjoni
            
            Violeta BULC
            
               Membru tal-Kummissjoni
            
         
      
      
         (1)  ĠU L 191, 18.7.2008, p. 1.
      
         (2)  Ir-Regolament tal-Kummissjoni (UE) Nru 1299/2014 tat-18 ta' Novembru 2014 dwar speċifikazzjonijiet tekniċi għall-interoperabbiltà fir-rigward tas-sottosistema tal-“infrastruttura” tas-sistema ferrovjarja fl-Unjoni Ewropea (Ara l-paġna 1 ta' dan il-Ġurnal Uffiċjali).
      
         (3)  Ir-Regolament tal-Kummissjoni (UE) Nru 1301/2014 tat-18 ta' Novembru 2014 dwar speċifikazzjonijiet tekniċi għall-interoperabbiltà fir-rigward tas-sottosistema tal-“enerġija” tas-sistema ferrovjarja fl-Unjoni Ewropea (Ara l-paġna 179 ta' dan il-Ġurnal Uffiċjali).
      
         (4)  Ir-Rakkommandazzjoni tal-Kummissjoni 2011/622/UE tal-20 ta' Settembru 2011 dwar il-proċedura li għandha tintuża għall-wiri tal-livell ta' konformità tal-linji ferrovjarji eżistenti mal-parametri bażiċi tal-ispeċifikazzjonijiet tekniċi għall-interoperabbiltà (ĠU L 243, 21.9.2011, p. 23).
   
   
      
         ANNESS
         1.   Introduzzjoni
         
         1.1.   Ambitu tekniku
         
         Din il-proċedura hija marbuta mas-subsistemi li ġejjin tas-sistema tal-ferroviji tal-Unjoni Ewropea:
         
                     (a)
                  
                  
                     is-sistema strutturali tal-infrastruttura, u
                  
               
                     (b)
                  
                  
                     s-subsistema strutturali tal-enerġija.
                  
               Dawn huma inklużi fil-listi ta' subsistemi fl-Anness II (1) għad-Direttiva 2008/57/KE.
         1.2.   Ambitu Ġeografiku
         
         L-ambitu ġeografiku ta' din il-proċedura huwa s-sistema tal-ferroviji tal-UE kif definita mid-Direttiva 2008/57/KE.
         1.3.   Definizzjonijiet
         
         Għall-fini ta' din il-proċedura:
         
                     (a)
                  
                  
                     “EI” tfisser infrastruttura eżistenti (stallazzjonijiet fissi) li mhumiex suġġetti għall-proċedura ta' verifika tal-“KE”;
                  
               
                     (b)
                  
                  
                     “Demostrazzjoni ta' konformità tal-EI” tfisser verifika ta' jekk il-parametri bażiċi ta' subsistema u/jew element ta' binarji eżistenti jikkonformax mar-rekiwiżiti tat-TSIs relevanti;
                  
               
                     (c)
                  
                  
                     “Ċertifikat ta' demostrazzjoni tal-EI” tfisser id-dokument maħruġ minn assessur indipendenti bħala riżulta tad-dimostrazzjoni tal-konformità tal-EI;
                  
               
                     (d)
                  
                  
                     “Dikjarazzjoni ta' demostrazzjoni tal-EI” hija d-dokument maħruġ minn applikant wara li jirċievi ċ-ċertifikat ta' demostrazzjoni tal-EI.
                  
               2.   Proċedura għad-demostrazzjoni tal-konformità mal-Ispeċifikazzjonijiet Tekniċi għall-Interoperabbiltà tal-binarji eżistenti
         
         2.1.   Għan
         
         Il-proċedura segwenti tista' tiġi applikata għad-demostrazzjoni tal-konformità ta' stallazzjonijiet fissi eżistenti bit-TSIs mingħajr ma tkun suġġetta għall-proċedura ta' verifika tal-“KE”.
         Mhix obbligatorja, izda tista' tintuża fuq bażi volontarja.
         2.2.   Proċedura għad-demostrazzjoni tal-livell ta' konformità mal-parametri bażiċi tat-TSI
         
         2.2.1.   Il-proċedura għad-demostrazzjoni tal-livell ta' konformità mal-parametri bażiċi tat-TSIs hija d-demostrazxzjoni tal-EI tal-proċedura ta' konfromità. Skont din il-proċedura, l-applikant jissodisfa l-obbligi stabbiliti fil-punti 2.2.2, 2.2.3, 2.2.5.2 u 2.2.5.3, u jiżgura u jiddikjara fuq ir-responsabbiltà unika tiegħu, li s-subsistema kkonċernata, li kienet soġġetat għad-dispożizzjonijiet tal-punt 2.2.4, tissodisfa r-rekwiżiti tat-TSI(s) rilevanti.
         2.2.2.   L-applikant iressaq applikazzjoni għad-demostrazzjoni tal-EI tal-konformità tas-subsistema quddiem assessur indipendenti tal-għażla tiegħu.
         L-applikazzjoni tinkludi:
         
                     (a)
                  
                  
                     l-isem u l-indirizz tal-applikant u, jekk l-applikazzjoni tiġi ppreżentata mir-rappreżentant awtorizzat, l-isem u l-indirizz ta' dan ukoll, u
                  
               
                     (b)
                  
                  
                     id-dokumentazzjoni teknika;
                  
               2.2.3.   id-dokumentazzjoni teknika;
         2.2.3.1.   L-applikant jiġbor id-dokumentazzjoni teknika u jagħmilha disponibbli lill-asssessur indipendenti msemmi fil-punt 2.2.4. Id-dokumentazzjoni għandha tagħmilha possibbli li jiġi demostrat il-livell ta' konformità mas-subsistemi eżistenti bil-parametri bażiċi tat-TSI(s) rilevanti.
         2.2.3.2.   Id-dokumentazzjoni teknika, fejn applikabbli, ikun fiha dawn l-elementi:
         
                     (a)
                  
                  
                     deskrizzjoni ġenerali tas-sottosistema eżistenti;
                  
               
                     (b)
                  
                  
                     id-dokumenti neċessarji għall-ġbnir tal-fajl tekniku;
                  
               
                     (c)
                  
                  
                     lista ta' standards armonizzati u/jew speċifikazzjonijeit teknikċi rilevanti oħra li referenza għalihom tkun ġiet ippubblikata fil-Ġurnal Uffiċjali tal-Unjoni Ewropea u/jew speċifikazzjonijiet tekniċi nazzjonali li jkunu ntifikatai skont l-Artikolu 17(3) tad-Direttiva 2008/57/KE, applikat bis-sħiħ jew parzjalment, u deskrizzjonijiet tas-soluzzjonijiet adottati biex jintlaħqu r-rekwiżiti tat-TSI(s) rilevanti jekk l-dawk l-istandards armonizzati jew nazzjonali ma jkunux ġew applikati. Jekk l-istandards armonizzati jew nazzjonali ġew applikati parzjalment, id-dokumentazzjoni teknika tispeċifika l-partijiet li ġew applikati;
                  
               
                     (d)
                  
                  
                     il-kundizzjonijiet għall-użu tas-sottosistema (restrizzjonijiet taż-żmien jew id-distanza tat-tħaddim, il-limiti tat-tgħawwir, eċċ);
                  
               
                     (e)
                  
                  
                     id-deskrizzjonijiet u l-ispjegazzjonijiet meħtieġa għall-fehim tal-operat u l-manutenzjoni tas-sottosistema;
                  
               
                     (f)
                  
                  
                     il-kundizzjonijiet għall-manutenzjoni u d-dokumentazzjoni teknika dwar il-manutenzjoni tas-sottosistema;
                  
               
                     (g)
                  
                  
                     kwalunkwe rekwiżit tekniku speċifikat fit-TSI(s) rilevanti li għandu jitqies matul il-manutenzjoni jew l-operat tas-sottosistema;
                  
               
                     (h)
                  
                  
                     kwalunkwe evidenza teknika xierqa oħra, li turi li l-verifika jew it-testijiet preċedenti jkunu ġew imwettqa b'suċċess, f'kundizzjonijiet paragunabbli, minn korpi kompetenti;
                  
               2.2.3.3.   L-applikant għandu jżomm id-dokumentazzjoni teknika għad-dispożizzjoni tal-awtoritajiet nazzjonali rilevanti matul il-ħajja tas-servizz tas-sottosistema.
         2.2.4.   Proċedura għad-demostrazzjoni tal-livell ta' konformità mal-parametri bażiċi tat-TSI
         2.2.4.1.   L-assessur indipendenti magħżul mill-applikant iqis l-evidenza tal-eżaminazzjonijiet, il-kontrolli jew it-testijiet li jkunu twettqu minn entitajiet oħra jew mill-applikant.
         2.2.4.2.   L-evidenza miġbura mill-assessur indipendenti għandu tkun xierqa u suffiċjenti biex turi l-livell ta' konformità mar-rekwiżiti tat-TSI(s) rilevanti u li kull kontroll jew test rekwiżit u xieraq twettaq.
         2.2.4.3.   Fejn is-subsistem eżistenti jilħqu r-rekwiżiti tat-TSI(s) rilevanti, l-assessur indipendenti jista' joħroġ ċertifikat tad-demostrazzjoni tal-EI.
         2.2.5.   Dikjarazzjoni tad-demostrazzjoni tal-EI
         2.2.5.1.   L-applikant ifassal dikjarazzjoni bil-miktub tad-demostrazzjoni tal-EI għas-subsistema u jżommha tul il-ħajja tas-servizz tas-subsistema. Id-dikjarazzjoni tad-demostrazzjoni tal-EI tidentifika s-subsistema li għaliha tfasslet.
         2.2.5.2.   Id-dikjarazzjoni tad-demostrazzjoni tal-EI u d-dokumenti ta' magħha jiġu abbozzati skont il-Kapitolu 2.5 ta' din il-proċdura.
         2.2.5.3.   Kopja tad-ddikjarazzjoni tad-demostrazzjoni tal-EI għandha tingħata lill-awtoritajiet rilevanti fuq talba. għandha tingħata lill-awtoritajiet rilevanti fuq talba.
         2.2.6.   Fajl tekniku
         2.2.6.1.   L-assessur indipendenti huwa responsabbli għall-ġbir tal-fajl tekniku li jakkumpanja d-dikjarazzjoni tad-demostrazzjoni tal-EI.
         2.2.6.2.   Il-fajl tekniku li jakkumpanja d-dikjarazzjoni tad-demostrazzjoni tal-EI jinżamm mill-applikant.
         2.2.6.3.   L-applikant għandu jżomm kopja tal-fajl tekniku matul il-ħajja tas-servizz tas-sottosistema; kopja tal-fajl tekniku għandha tibgħat lil kwalunkwe Stat Membru ieħor li jitlob dan.
         2.3.   Karatteristiċi li għandhom jiġu vvalutati
         
         Il-karatteristiċi li għandhom jiġu vvalutatai meta wieħed japplika għall-proċedura għad-demostrazzjoni tal-livell ta' konformità mal-parametri bażiċi tat-TSI huma ffissati fit-:
         
                     —
                  
                  
                     Tabella 1 għas-subsistema tal-infrastruttura, u
                  
               
                     —
                  
                  
                     Tabella 2 għas-subsistema tal-enerġija.
                  
               
            Tabella 1
         
         
            Il-valutazzjoni tas-subsistema tal-infrastruttura għad-demostrazzjoni tal-konformità tal-EI
         
         
                     Karatteristiċi li għandhom jiġu vvalutati (HS INF TSI)
                  
                  
                     Il-binarju eżistenti mhux suġġett għall-verifika tal-KE
                  
                  
                     Proċeduri ta' valutazzjoni partikolari
                  
               
                     1
                  
                  
                     2
                  
               
                     Qies standard tal-istrutturi (4.2.3.1)
                  
                  
                     X
                  
                  
                     6.2.4.1
                  
               
                     Id-distanza bejn iċ-ċentri tal-binarji (4.2.3.2)
                  
                  
                     X
                  
                  
                     6.2.4.2
                  
               
                     Il-gradjenti massimi (4.2.3.3)
                  
                  
                     X
                  
                  
                      
                  
               
                     Ir-raġġ minimu ta' kurva orizzontali (4.2.3.4)
                  
                  
                     X
                  
                  
                     6.2.4.4
                  
               
                     Ir-raġġ minimu ta' kurva vertikali (4.2.3.5)
                  
                  
                     X
                  
                  
                     6.2.4.4
                  
               
                     Il-qies standard nominali tal-binarju (4.2.4.1)
                  
                  
                     X
                  
                  
                     6.2.4.3
                  
               
                     Pożizzjoni mżerżqa (4.2.4.2)
                  
                  
                     X
                  
                  
                     6.2.4.4
                  
               
                     Id-defiċjenza fil-pożizzjoni mżerżqa (4.2.4.3)
                  
                  
                     X
                  
                  
                     6.2.4.4
                     6.2.4.5
                  
               
                     Bidla f'daqqa fid-defiċjenza fil-pożizzjoni mżerżqa (4.2.4.4)
                  
                  
                     X
                  
                  
                     6.2.4.4
                  
               
                     Koniċità ekwivalenti (4.2.4.5)
                  
                  
                     X
                  
                  
                     6.2.4.6
                  
               
                     Il-profil tal-parti tal-linja ferrovjarja li tmiss mar-roti għal linja sempliċi (4.2.4.6),
                  
                  
                     n.a
                  
                  
                     6.2.4.7
                  
               
                     L-inklinazzjoni tal-linja ferrovjarja (4.2.4.7),
                  
                  
                     X
                  
                  
                      
                  
               
                     Id-disinn tal-punti tal-qlib u tal-qsim imqiegħda fis-servizz (4.2.5.1)
                  
                  
                     X
                  
                  
                     6.2.4.8
                  
               
                     L-użu tal-qsim tip swing nose (4.2.5.2)
                  
                  
                     X
                  
                  
                     6.2.4.8
                  
               
                     It-tul massimu mhux iggwidat ta' qsim ottuż fiss (4.2.5.3)
                  
                  
                     X
                  
                  
                     6.2.4.8
                  
               
                     Ir-reżistenza tal-binarji għal tagħbijiet vertikali (4.2.6.1)
                  
                  
                     X
                  
                  
                     6.2.5
                  
               
                     Ir-reżistenza lonġitudinali tal-binarji (4.2.6.2)
                  
                  
                     X
                  
                  
                     6.2.5
                  
               
                     Ir-reżistenza laterali tal-binarji (4.2.6.3)
                  
                  
                     X
                  
                  
                     6.2.5
                  
               
                     Ir-reżistenza ta' pontijiet ġodda għal tagħbijiet tat-traffiku (4.2.7.1)
                  
                  
                     m.a.
                  
                  
                      
                  
               
                     It-tagħbija vertikali ekwivalenti għal xogħlijiet ġodda tal-art u għal effetti tal-pressjoni tal-art (4.2.7.2)
                  
                  
                     m.a.
                  
                  
                      
                  
               
                     Reżistenza ta' strutturi ġodda fuq jew biswit il-binarji (4.2.7.3)
                  
                  
                     m.a.
                  
                  
                      
                  
               
                     Ir-reżistenza ta' pontijiet u ta' xogħlijiet tal-art eżistenti għal tagħbijiet tat-traffiku (4.2.7.4)
                  
                  
                     X
                  
                  
                     6.2.4.10
                  
               
                     Il-limitu għal azzjoni immedjata għal allinjament (4.2.8.1)
                  
                  
                     m.a.
                  
                  
                      
                  
               
                     Il-limitu għal azzjoni immedjata għal livell lonġitudinali (4.2.8.2)
                  
                  
                     m.a.
                  
                  
                      
                  
               
                     Il-limitu għal azzjoni immedjata għal liwja fil-binarju (4.2.8.3)
                  
                  
                     m.a.
                  
                  
                      
                  
               
                     Il-limitu għall-azzjoni immedjata tal-binarju bħala difett iżolat (4.2.8.4)
                  
                  
                     m.a.
                  
                  
                      
                  
               
                     Il-limitu għal azzjoni immedjata għal pożizzjoni mżerżqa (4.2.8.5)
                  
                  
                     m.a.
                  
                  
                      
                  
               
                     Il-limitu għal azzjoni immedjata għal swiċċijiet u qsim (4.2.8.6)
                  
                  
                     m.a.
                  
                  
                      
                  
               
                     It-tul utilizzabbli tal-pjattaformi (4.2.9.1)
                  
                  
                     X
                  
                  
                      
                  
               
                     L-għoli tal-pjattaforma (4.2.9.2)
                  
                  
                     X
                  
                  
                      
                  
               
                     Pjattaforma offsett (4.2.9.3)
                  
                  
                     X
                  
                  
                     6.2.4.11
                  
               
                     L-għamla tal-binarji tul il-pjattaformi (4.2.9.4)
                  
                  
                     X
                  
                  
                      
                  
               
                     Il-varjazzjoni massima fil-pressjoni fil-mini (4.2.10.1)
                  
                  
                     X
                  
                  
                     6.2.4.12
                  
               
                     L-effett ta' rjieħ inkroċjati (4.2.10.2),
                  
                  
                     X
                  
                  
                     6.2.4.13
                  
               
                     Qabda tal-ballast (4.2.10.3)
                  
                  
                     Għadha qed tiġi diskussa
                  
                  
                      
                  
               
                     Markaturi tal-post (4.2.11.1)
                  
                  
                     X
                  
                  
                      
                  
               
                     Koniċità ekwivalenti mqiegħda fis-servizz (4.2.11.2)
                  
                  
                     m.a.
                  
                  
                      
                  
               
                     Il-mezzi biex jitbattal it-tojlit (4.2.12.2)
                  
                  
                     X
                  
                  
                     6.2.4.14
                  
               
                     Il-faċilitajiet għat-tindif estern tal-ferroviji (4.2.12.3)
                  
                  
                     X
                  
                  
                     6.2.4.14
                  
               
                     L-istokkjar mill-ġdid tal-ilma (4.2.12.4)
                  
                  
                     X
                  
                  
                     6.2.4.14
                  
               
                     Provvista mill-ġdid tal-karburant (4.2.12.5)
                  
                  
                     X
                  
                  
                     6.2.4.14
                  
               
                     Il-provvista ta' puntali tal-elettriku (4.2.12.6)
                  
                  
                     X
                  
                  
                     6.2.4.14
                  
               
                     Applikazzjoni tal-Kostitwenti tal-Interoperabbiltà
                  
                  
                     m.a.
                  
                  
                      
                  
               
            
         
            Tabella 2
         
         
            Valutazzjoni tas-subsistemi tal-enerġija għad-dekostrazzjoni tal-konformità tal-EI
         
         
                     Karatteristiċi li għandhom jiġu vvalutati (HS ENE TSI)
                  
                  
                     Il-binarju eżistenti mhux suġġett għall-verifika tal-KE
                  
                  
                     Proċeduri ta' valutazzjoni partikolari
                  
               
                     1
                  
                  
                     2
                  
               
                     Vultapp u frekwenza (4.2.3)
                  
                  
                     X
                  
                  
                      
                  
               
                     Il-parametri relatati mal-prestazzjoni tas-sistema ta' provvista (4.2.4)
                  
                  
                     X
                  
                  
                     6.2.4.1
                  
               
                     Il-kapaċità tal-kurrent, is-sistemi ta' kurrent dirett (DC), il-ferroviji weqfin (4.2.5)
                  
                  
                     X
                  
                  
                     6.1.4.2
                  
               
                     L-ibbrejkjar riġenerattiv (4.2.6)
                  
                  
                     X
                  
                  
                     6.2.4.2
                  
               
                     Arranġamenti għall-koordinazzjoni tal-protezzjoni elettrika (4.2.7)
                  
                  
                     X
                  
                  
                     6.2.4.3
                  
               
                     L-armonija u l-effetti dinamiċi għas-sistemi ta' kurrent alternat (AC) (4.2.8)
                  
                  
                     X
                  
                  
                     6.2.4.4
                  
               
                     Il-ġeometrija tal-linja ta' kuntatt fl-għoli (4.2.9)
                  
                  
                     X
                  
                  
                      
                  
               
                     Il-qies standard tal-pantografu (4.2.10)
                  
                  
                     X
                  
                  
                      
                  
               
                     Il-forza medja ta' kuntatt (4.2.11)
                  
                  
                     X
                  
                  
                      
                  
               
                     Imġiba dinamika u kwalità tal-ġbir tal-kurrent (4.2.12)
                  
                  
                     X
                  
                  
                     6.1.4.1, 6.2.4.5
                  
               
                     Spazjar tal-pantografi tad-disinn tal-linja ta' kuntatt fl-għoli (4.2.13)
                  
                  
                     X
                  
                  
                      
                  
               
                     Materjal tal-wajer ta' kuntatt (4.2.14)
                  
                  
                     X
                  
                  
                      
                  
               
                     Sezzjonijiet ta' separazzjoni tal-fażijiet (4.2.15)
                  
                  
                     X
                  
                  
                      
                  
               
                     Sezzjonijiet ta' separazzjoni tas-sistemi (4.2.16)
                  
                  
                     X
                  
                  
                      
                  
               
                     Dispożizzjonijiet ta' protezzjoni minn xokk tal-elettriku (4.2.18)
                  
                  
                     X
                  
                  
                     6.2.4.6
                  
               
                     Regoli għall-manutenzjoni (4.5)
                  
                  
                     X
                  
                  
                     6.2.4.7
                  
               2.4.   Rekwiżiti għall-assessur indipendenti
         
         2.4.1.   Assessur indipendenti magħżul mill-applikant iwettaq id-demostrazzjoni tal-konformità tal-EI tal-linji eżistenti. Assessur indipendenti għandu jkun entità esterna jew parti interna tal-Maniġer tal-Infrastruttura.
         2.4.2.   Fir-rigward tal-infrastruttura tal-ferrovija, assessur indipendenti jkollu:
         
                     (a)
                  
                  
                     taħriġ tekniku kif jixraq;
                  
               
                     (b)
                  
                  
                     Għarfien sodisfaċenti tar-rekwiżiti relatati mal-valutazzjoni u prattika suffiċjenti fit-twettiq tat-testijiet involuti f'dan; kif ukoll
                  
               
                     (c)
                  
                  
                     il-kapaċità li jfassal ċertifikati tad-demostrazzjoni tal-EI u dokumenti tekniċi li jikkonsistu f'rekord formali tal-valutazzjonijiet li wettaq.
                  
               2.4.3.   Assessur indipendenti li huwa intern għall-Maniġer tal-Infrastruttura għandu jissodisfa r-rekwiżiti li ġejjin:
         
                     (a)
                  
                  
                     l-assessur u l-persunal tiegħu ikunu identifikabbli bħala organizzazzjoni u għandu jkollhom metodi ta' rappurtar li jiżguraw l-imparzjalità tagħhom;
                  
               
                     (b)
                  
                  
                     la l-assessur u lanqas il-persunal tiegħu ma għandhom jinżammu responabbli mill-operat jew il-manutenzjoni tal-prodotti li jevalvaw u lanqas ma jistgħu jidħlu għal kwalunkwe attivita li tista' tkun kunflinġenti mal-indipendenza tagħhom ta' ġudizzju jew integrità fir-rigward tal-attivitajiet ta' vvalutar.
                  
               2.5.   Dikjarazzjoni ta' demostrazzjoni
         
         2.5.1.   Id-dikjarazzjoni tad-demostrazzjoni tal-EI u d-dokumenti ta' magħha ikunu datati u ffirmati.
         2.5.2.   Dik id-dikjarazzjoni għandha tinkiteb bl-istess lingwa tal-fajl tekniku u għandu jkollha fiha dan li ġej:
         
                     (a)
                  
                  
                     ir-referenzi għall-proċedura tad-demostrazzjoni tal-konformità mal-Ispeċifikazzjonijiet Tekniċi għall-Interoperabbiltà għal linji eżistenti;
                  
               
                     (b)
                  
                  
                     l-isem kummerċjli u l-indirizz sħiħ tal-applikanti jew ir-rappreżentant awtorizzat tiegħu fi ħdan l-UE (jekk jintuża ir-rappreżentant, l-isem kummerċjali tal-applikant għandu jingħata wkoll);
                  
               
                     (c)
                  
                  
                     deskrizzjoni qasira tas-subsistema;
                  
               
                     (d)
                  
                  
                     l-isem u l-indirizz tal-assessur indipendenti li mexxa d-demostrazzjoni tal-konformità tal-EI
                  
               
                     (e)
                  
                  
                     ir-referenzi tad-dokumenti li jinsabu fil-fajl tekniku;
                  
               
                     (f)
                  
                  
                     id-dispożizzjonijiet kollha definittivi u temporanji applikabbli għandhom jinġabru mas-subsistemi u b'mod partikolari, kwalunkwe restrizzjonijiet jew kundizzjonijiet tal-operat;
                  
               
                     (g)
                  
                  
                     f'każ ta' temporanji, il-perjodu ta' validità tad-dikjarazzjoni tad-demostrazzjoni tal-EI;
                  
               
                     (h)
                  
                  
                     l-identità tal-firmatarju.